Ahat d tamert tis snat neɣ tis kradet n wass, di taddart ters-d tsusmi ur tufiḍ zzhir iwumi ara tesleḍ, di beṛṛa d asemmiḍ, arrac ur qqimen ara deg izenqan ad uraren am zik. Tura d taggara n lexṛif, d tagrest i d-iteddun. Tagnit tellexs seg ugeffur i d-ikkaten. ɣer yel tiɣmert, aḍu yewwi iferrawen i d-iɣlin si ttjuṛ mi diṣuḍ. Aneznaz yekkat, tikwal yettṣuḍu-d ucelyaḍ. Meqran iḥulfa i qejjaṛ deg ifassen-is, yerra-ten ɣer ubalṭun-is, iteddu allen-is rsent di tegnit, maca ur ttyettwali ara yerna ur iceṭṭen ara ma yeẓra-tt neɣ xaṭi. Iteddu deg yiwen wemḍiq, yenneḍ di tqernit n webrid i deg i d-yelḥa. yemmeɣ yeddem-d agaṛṛu yessaɣ-it, iwexxeṛ ɣef yiwen umdun yellan di lewhi n tikli-s, yejbed yiwet n tikkelt, yerra-d nnehta mi d-isuḍ abbu n ugaṛṛu-nni amzun taɣect-is akka tedda-d deg-s